title: Den Udenrigs- og Sikkerhedspolitiske Komités afgørelse (FUSP) 2018/869 af 5. juni 2018 om forlængelse af mandatet for missionschefen for Den Europæiske Unions retsstatsmission i Kosovo (Denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.) (EULEX KOSOVO) (EULEX KOSOVO/1/2018)

text:
                  14.6.2018

                  DA

                  Den Europæiske Unions Tidende

                  L 149/24

            DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2018/869
      af 5. juni 2018
      om forlængelse af mandatet for missionschefen for Den Europæiske Unions retsstatsmission i Kosovo (*1) (EULEX KOSOVO) (EULEX KOSOVO/1/2018)
      DEN UDENRIGS- OG SIKKERHEDSPOLITISKE KOMITÉ HAR —
      under henvisning til traktaten om Den Europæiske Union, særlig artikel 38, stk. 3,
      under henvisning til Rådets fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo (EULEX KOSOVO) (1), særlig artikel 12, stk. 2, og
      ud fra følgende betragtninger:

                  (1)

                  I henhold til artikel 12, stk. 2, i fælles aktion 2008/124/FUSP bemyndiges Den Udenrigs- og Sikkerhedspolitiske Komité (PSC) i overensstemmelse med traktatens artikel 38, stk. 3, til at træffe de relevante afgørelser med henblik på at udøve den politiske kontrol med og den strategiske styring af Den Europæiske Unions retsstatsmission i Kosovo (EULEX KOSOVO), herunder afgørelsen om at udnævne en missionschef.

                  (2)

                  Den 8. juni 2018 vedtog Rådet afgørelse (FUSP) 2018/856 (2), som ændrede fælles aktion 2008/124/FUSP og forlængede varigheden af EULEX KOSOVO indtil den 14. juni 2020.

                  (3)

                  Den 20. juli 2016 vedtog PSC afgørelse (FUSP) 2016/1207 (3), hvorved Alexandra PAPADOPOULOU blev udnævnt til missionschef for EULEX KOSOVO for perioden fra den 1. september 2016 til den 14. juni 2017.

                  (4)

                  Den 13. juni 2017 vedtog PSC afgørelse (FUSP) 2017/1012 (4) om forlængelse af Alexandra PAPADOPOULOUs mandat som missionschef for EULEX KOSOVO for perioden fra den 15. juni 2017 til den 14. juni 2018.

                  (5)

                  Den 31. maj 2018 foreslog Unionens højtstående repræsentant for udenrigsanliggender og sikkerhedspolitik at forlænge mandatet for Alexandra PAPADOPOULOU som missionschef for EULEX KOSOVO for perioden fra den 15. juni 2018 til den 14. juni 2019 —

            VEDTAGET DENNE AFGØRELSE:
      Artikel 1
      Mandatet for Alexandra PAPADOPOULOU som missionschef for Den Europæiske Unions retsstatsmission i Kosovo (EULEX KOSOVO) forlænges for perioden fra den 15. juni 2018 til den 14. juni 2019.
      Artikel 2
      Denne afgørelse træder i kraft på dagen for vedtagelsen.

         Udfærdiget i Bruxelles, den 5. juni 2018.

               På Den Udenrigs- og Sikkerhedspolitiske Komités vegne

            W. STEVENS

               Formand

         (*1)  Denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.

         (1)  EUT L 42 af 16.2.2008, s. 92.

         (2)  Rådets afgørelse (FUSP) 2018/856 af 8. juni 2018 om ændring af fælles aktion 2008/124/FUSP om Den Europæiske Unions retsstatsmission i Kosovo (EULEX KOSOVO) (EUT L 146 af 11.6.2018, s. 5).

         (3)  Den Udenrigs- og Sikkerhedspolitiske Komités afgørelse (FUSP) 2016/1207 af 20. juli 2016 om udnævnelse af missionschefen for Den Europæiske Unions retsstatsmission i Kosovo, EULEX KOSOVO (EULEX KOSOVO/1/2016) (EUT L 198 af 23.7.2016, s. 49).

         (4)  Den Udenrigs- og Sikkerhedspolitiske Komités afgørelse (FUSP) 2017/1012 af 13. juni 2017 om forlængelse af mandatet for missionschefen for Den Europæiske Unions retsstatsmission i Kosovo (EULEX KOSOVO) (EULEX KOSOVO/1/2017) (EUT L 153 af 16.6.2017, s. 27).


title: Europa-Parlamentets og Rådets afgørelse (EU) 2018/853 af 30. maj 2018 om ændring af Europa-Parlamentets og Rådets forordning (EU) nr. 1257/2013 og direktiv 94/63/EF og 2009/31/EF og Rådets direktiv 86/278/EØF og 87/217/EØF, hvad angår procedurereglerne på området miljørapportering, og om ophævelse af Rådets direktiv 91/692/EØF

text:
                  14.6.2018

                  DA

                  Den Europæiske Unions Tidende

                  L 150/155

            EUROPA-PARLAMENTETS OG RÅDETS AFGØRELSE (EU) 2018/853
      af 30. maj 2018
      om ændring af Europa-Parlamentets og Rådets forordning (EU) nr. 1257/2013 og direktiv 94/63/EF og 2009/31/EF og Rådets direktiv 86/278/EØF og 87/217/EØF, hvad angår procedurereglerne på området miljørapportering, og om ophævelse af Rådets direktiv 91/692/EØF
      EUROPA-PARLAMENTET OG RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde, særlig artikel 192, stk. 1,
      under henvisning til forslag fra Europa-Kommissionen,
      efter fremsendelse af udkast til lovgivningsmæssig retsakt til de nationale parlamenter,
      under henvisning til udtalelse fra Det Europæiske Økonomiske og Sociale Udvalg (1),
      efter høring af Regionsudvalget,
      efter den almindelige lovgivningsprocedure (2), og
      ud fra følgende betragtninger:

                  (1)

                  Rådets direktiv 86/278/EØF (3) og 87/217/EØF (4) er baseret på artikel 100 og 235 i traktaten om oprettelse af Det Europæiske Økonomiske Fællesskab, nu artikel 115 og 352 i traktaten om Den Europæiske Unions funktionsmåde (TEUF). Ændringer til disse direktiver i nærværende afgørelse vedrører Unionens miljøpolitik og er en direkte følge af ophævelsen af Rådets direktiv 91/692/EØF (5) på grundlag af artikel 192, stk. 1, i TEUF. Det er derfor hensigtsmæssigt at basere disse ændringer på artikel 192, stk. 1, i TEUF.

                  (2)

                  Europa-Parlamentets og Rådets direktiv 94/63/EF (6) er baseret på artikel 100a i traktaten om oprettelse af Det Europæiske Fællesskab, nu artikel 114 i TEUF. Ændringer til dette direktiv i nærværende afgørelse vedrører Unionens miljøpolitik og er en direkte følge af ophævelsen af direktiv 91/692/EØF på grundlag af artikel 192, stk. 1, i TEUF. Det er derfor hensigtsmæssigt at basere disse ændringer på artikel 192, stk. 1, i TEUF.

                  (3)

                  Direktiv 91/692/EØF blev vedtaget for på et sektorspecifikt grundlag at rationalisere og forbedre bestemmelserne om fremsendelsen af oplysninger og offentliggørelsen af rapporter vedrørende visse direktiver vedrørende miljøbeskyttelse. Med henblik på at nå dette mål ændrede direktiv 91/692/EØF flere direktiver ved at indføre ensartede indberetningskrav.

                  (4)

                  Gennemførelsen af de indberetningskrav, der blev indført ved direktiv 91/692/EØF, er blevet bebyrdende og ineffektiv. Mange af de EU-retsakter, som blev ændret ved direktiv 91/692/EØF, er endvidere blevet erstattet og indeholder ikke længere de indberetningskrav, der blev indført ved nævnte direktiv. For eksempel blev der ved Europa-Parlamentets og Rådets direktiv 2000/60/EF (7) ophævet syv EU-retsakter på vandpolitikområdet, og indberetningssystemet, som blev indført ved direktiv 91/692/EØF, blev ikke videreført. Europa-Parlamentets og Rådets direktiv 2010/75/EU (8) indeholder desuden ingen henvisning til direktiv 91/692/EØF og indfører i stedet et særskilt system for indberetning.

                  (5)

                  Direktiv 91/692/EØF indeholder ikke bestemmelser om anvendelse af elektroniske værktøjer. Med den vellykkede udvikling af Det Europæiske Miljøagenturs indberetningsnet og sektorbestemte initiativer vedrørende forenkling af indberetningerne, såsom vandinformationssystemet for Europa, er behovet for og effektiviteten af en generel retsakt om indberetning blevet yderligere draget i tvivl. Endelig blev der ved vedtagelsen af Europa-Parlamentets og Rådets direktiv 2007/2/EF (9) og den tilknyttede udvikling af det fælles miljøinformationssystem indført en mere moderne og effektiv tværgående tilgang til informationsstyring og indberetning inden for rammerne af Unionens miljøpolitik.

                  (6)

                  Direktiv 91/692/EØF bør derfor ophæves.

                  (7)

                  De fleste af de direktiver, der blev ændret ved direktiv 91/692/EØF, er ikke længere gældende. Direktiv 86/278/EØF og 87/217/EØF er imidlertid stadig gældende.

                  (8)

                  I henhold til direktiv 86/278/EØF skal medlemsstaterne fremlægge en rapport om gennemførelsen af samme direktiv på grundlag af et spørgeskema eller en formular, som Kommissionen udformer efter fremgangsmåden i direktiv 91/692/EØF. For at undgå et retligt tomrum som følge af ophævelsen af direktiv 91/692/EØF er det nødvendigt at erstatte henvisningen til direktiv 91/692/EØF med en henvisning til fremgangsmåden omhandlet i direktiv 86/278/EØF.

                  (9)

                  Medlemsstaternes indberetning i henhold til direktiv 87/217/EØF er ikke længere nødvendig efter vedtagelsen af Europa-Parlamentets og Rådets forordning (EF) nr. 1907/2006 (10), som indeholder bestemmelser om udfasning af produktionen og anvendelsen af rå asbest og produkter, der indeholder asbest, i Unionen. Det er derfor hensigtsmæssigt at lade disse indberetningskrav, der er fastsat i nævnte direktiv, udgå.

                  (10)

                  Efter ikrafttræden af direktiv 91/692/EØF indeholdt følgende forordninger og direktiver en henvisning til nævnte direktiv: Europa-Parlamentets og Rådets direktiv 94/62/EF (11), direktiv 94/63/EF, Rådets direktiv 1999/31/EF (12), Europa-Parlamentets og Rådets direktiv 2000/53/EF (13), Europa-Parlamentets og Rådets direktiv 2003/87/EF (14), Europa-Parlamentets og Rådets direktiv 2008/98/EF (15), Europa-Parlamentets og Rådets direktiv 2009/31/EF (16) og Europa-Parlamentets og Rådets forordning (EU) nr. 1257/2013 (17).

                  (11)

                  Som led i en EU-handlingsplan for den cirkulære økonomi har Kommissionen foreslået at ændre direktiv 94/62/EF, 1999/31/EF, 2000/53/EF og 2008/98/EF med henblik på at erstatte henvisningen til direktiv 91/692/EØF.

                  (12)

                  For at sikre at visse bestemmelser i bilagene til direktiv 86/278/EØF er opdateret, bør beføjelsen til at vedtage retsakter delegeres til Kommissionen i overensstemmelse med artikel 290 i TEUF, for så vidt angår tilpasningen af disse bestemmelser til den tekniske og videnskabelige udvikling. Med henblik på at sikre at bilagene til direktiv 2009/31/EF er opdateret, bør beføjelsen til at vedtage retsakter ligeledes delegeres til Kommissionen i overensstemmelse med artikel 290 i TEUF, for så vidt angår tilpasningen af disse bilag til den tekniske og videnskabelige udvikling. Tilpasningen af bilagene til direktiv 2009/31/EF bør ikke føre til en sænkning af det sikkerhedsniveau eller en svækkelse af de overvågningsprincipper, der følger af kriterierne i disse bilag. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning (18). For at sikre lige deltagelse i forberedelsen af delegerede retsakter bør Europa-Parlamentet og Rådet navnlig modtage alle dokumenter på samme tid som medlemsstaternes eksperter, og deres eksperter bør have systematisk adgang til møder i Kommissionens ekspertgrupper, der beskæftiger sig med forberedelse af delegerede retsakter.

                  (13)

                  I artikel 21, stk. 2, andet afsnit, i forordning (EU) nr. 1257/2013 henvises der til direktiv 91/692/EØF, som ophæves. I henhold til den pågældende bestemmelse starter den første indberetning på datoen for anvendelsen af forordning (EU) nr. 1257/2013. Den 19. december 2016 fastlagde Kommissionen ved gennemførelsesafgørelse (EU) 2016/2323 (19) den første udgave af den europæiske liste over skibsophugningsanlæg (»den europæiske liste«). I henhold til artikel 26 i forordning (EU) nr. 1257/2013 kan medlemsstaterne godkende ophugning af skibe på skibsophugningsanlæg, der er opført på den europæiske liste, inden datoen for anvendelsen af den pågældende forordning. I sådanne tilfælde finder Europa-Parlamentets og Rådets forordning (EF) nr. 1013/2006 (20) ikke anvendelse. For at undgå et tidsrum, hvor der hverken indsamles oplysninger i henhold til forordning (EF) nr. 1013/2006 eller forordning (EU) nr. 1257/2013, er det hensigtsmæssigt at indføre en overgangsrapporteringsperiode mellem datoen for den første forventede godkendelse i henhold til artikel 26 i forordning (EU) nr.1257/2013 i en given medlemsstat og datoen for anvendelsen af den pågældende forordning for hver medlemsstat, som beslutter at anvende den i nævnte artikel fastsatte overgangsperiode. For at begrænse den medfølgende administrative byrde for den enkelte medlemsstat er det ikke nødvendigt, at de oplysninger, der indsamles i løbet af denne overgangsperiode, danner grundlag for en særskilt rapport. Det bør i stedet være tilstrækkeligt, at sådanne oplysninger er indarbejdet i eller udgør en del af den første regelmæssige rapport for treårsperioden fra datoen for anvendelsen af forordning (EU) nr. 1257/2013.

                  (14)

                  Kravet om indberetning fastsat i direktiv 94/63/EF er ikke længere nødvendigt med henblik på overvågning af gennemførelsen af nævnte direktiv. Den relevante bestemmelse bør derfor udgå.

                  (15)

                  Målet for dette direktiv, nemlig at ændre eller ophæve EU-retsakter på miljørapporteringsområdet, der ikke længere er anvendelige eller relevante, kan ikke i tilstrækkelig grad opfyldes af medlemsstaterne, men kan på grund af dets art bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne afgørelse ikke videre, end hvad der er nødvendigt for at nå dette mål.

                  (16)

                  Forordning (EU) nr. 1257/2013 og direktiv 94/63/EF, 2009/31/EF, 86/278/EØF og 87/217/EØF bør derfor ændres i overensstemmelse hermed —

            VEDTAGET DENNE AFGØRELSE:
      Artikel 1
      Ændringer af direktiv 2009/31/EF
      I direktiv 2009/31/EF foretages følgende ændringer:

                  1)

                  I artikel 27 affattes stk. 1 således:
                  »1.   Medlemsstaterne forelægger hvert tredje år Kommissionen en rapport om gennemførelsen af dette direktiv, hvori indgår det i artikel 25, stk. 1, litra b), nævnte register. Den første rapport tilsendes Kommissionen senest den 30. juni 2011. Rapporten udarbejdes på grundlag af et spørgeskema eller et forlæg, som vedtages af Kommissionen ved hjælp af gennemførelsesretsakter. Disse gennemførelsesretsakter vedtages efter undersøgelsesproceduren i artikel 30, stk. 2. Spørgeskemaet eller forlægget tilsendes medlemsstaterne senest seks måneder inden afleveringsfristen for rapporten.«

                  2)

                  Artikel 29 affattes således:
                  »Artikel 29
                  Ændringer af bilagene
                  Kommissionen tillægges beføjelser til at vedtage delegerede retsakter i overensstemmelse med artikel 29a for at ændre bilagene med henblik på at tilpasse dem til de tekniske og videnskabelige fremskridt. Sådan tilpasning må ikke føre til en sænkning af det sikkerhedsniveau, der følger af kriterierne i bilag I, eller en svækkelse af overvågningsprincipperne i bilag II.«

                  3)

                  Følgende artikel indsættes:
                  »Artikel 29a
                  Udøvelse af de delegerede beføjelser
                  1.   Beføjelsen til at vedtage delegerede retsakter tillægges Kommissionen på de i denne artikel fastlagte betingelser.
                  2.   Beføjelsen til at vedtage delegerede retsakter, jf. artikel 29, tillægges Kommissionen for en periode på fem år fra den 4 juli 2018. Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden. Rapporten forelægges for Europa-Parlamentet og Rådet. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.
                  3.   Den i artikel 29 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af de delegerede retsakter, der allerede er i kraft.
                  4.   Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning (*1).
                  5.   Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.
                  6.   En delegeret retsakt vedtaget i henhold til artikel 29 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.

                     (*1)  EUT L 123 af 12.5.2016, s. 1.«"

                  4)

                  Artikel 30 affattes således:
                  »Artikel 30
                  Udvalgsprocedure
                  1.   Kommissionen bistås af det udvalg for klimaændringer, der er nedsat ved artikel 26 i Europa-Parlamentets og Rådets forordning (EU) nr. 525/2013 (*2). Dette udvalg er et udvalg som omhandlet i Europa-Parlamentets og Rådets forordning (EU) nr. 182/2011 (*3).
                  2.   Når der henvises til dette stykke, finder artikel 5 i forordning (EU) nr. 182/2011 anvendelse.

                     (*2)  Europa-Parlamentets og Rådets forordning (EU) nr. 525/2013 af 21. maj 2013 om en mekanisme til overvågning og rapportering af drivhusgasemissioner og rapportering af andre oplysninger vedrørende klimaændringer på nationalt plan og EU-plan og om ophævelse af beslutning nr. 280/2004/EF (EUT L 165 af 18.6.2013, s. 13)."

                     (*3)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).«"

            Artikel 2
      Ændringer af direktiv 86/278/EØF
      I direktiv 86/278/EØF foretages følgende ændringer:

                  1)

                  Artikel 13 affattes således:
                  »Artikel 13
                  Kommissionen tillægges beføjelse til at vedtage delegerede retsakter i overensstemmelse med artikel 15a for at ændre bilagene med henblik på at tilpasse dem til de tekniske og videnskabelige fremskridt.
                  Stk. 1 finder ikke anvendelse på de parametre og grænseværdier, der er angivet i bilag I A, I B og I C, alle faktorer, som kan forventes at påvirke vurderingen af disse værdier, samt de analyseparametre, der er omhandlet i bilag II A og II B.«

                  2)

                  Artikel 14 udgår.

                  3)

                  Artikel 15 affattes således:
                  »Artikel 15
                  1.   Kommissionen bistås af det udvalg, der er nedsat ved artikel 39 i Europa-Parlamentets og Rådets direktiv 2008/98/EF (*4). Dette udvalg er et udvalg som omhandlet i Europa-Parlamentets og Rådets forordning (EU) nr. 182/2011 (*5).
                  2.   Når der henvises til dette stykke, finder artikel 5 i forordning (EU) nr. 182/2011 anvendelse.

                     (*4)  Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver (EUT L 312 af 22.11.2008, s. 3)."

                     (*5)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).«"

                  4)

                  Følgende artikel indsættes:
                  »Artikel 15a
                  1.   Beføjelsen til at vedtage delegerede retsakter tillægges Kommissionen på de i denne artikel fastlagte betingelser.
                  2.   Beføjelsen til at vedtage delegerede retsakter, jf. artikel 13, tillægges Kommissionen for en periode på fem år fra den 4 juli 2018. Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden. Rapporten forelægges for Europa-Parlamentet og Rådet. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.
                  3.   Den i artikel 13 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af de delegerede retsakter, der allerede er i kraft.
                  4.   Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning (*6).
                  5.   Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.
                  6.   En delegeret retsakt vedtaget i henhold til artikel 13 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.

                     (*6)  EUT L 123 af 12.5.2016, s. 1.«"

                  5)

                  I artikel 17 affattes stk. 1 således:
                  »Hvert tredje år sender medlemsstaterne Kommissionen oplysninger om gennemførelsen af dette direktiv som led i en sektorspecifik rapport, der også omfatter andre relevante fællesskabsdirektiver. De sektorspecifikke rapporter udarbejdes på grundlag af et spørgeskema eller et forlæg, som vedtages af Kommissionen ved en gennemførelsesretsakt. Gennemførelsesretsakten vedtages i overensstemmelse med undersøgelsesproceduren i artikel 15, stk. 2. Spørgeskemaet eller forlægget sendes til medlemsstaterne seks måneder før starten på den periode, som rapporten dækker. Rapporten sendes til Kommissionen senest ni måneder efter udløbet af den treårsperiode, som den dækker.«

            Artikel 3
      Ændring af direktiv 87/217/EF
      I artikel 13 i direktiv 87/217/EØF udgår stk. 1.
      Artikel 4
      Ændring af forordning (EU) nr. 1257/2013
      I artikel 21 i forordning (EU) nr. 1257/2013 affattes stk. 2 således:

         »2.   Hver rapport dækker en periode på tre år og indgives elektronisk til Kommissionen senest ni måneder efter udløbet af den treårsperiode, den dækker.
         Den første elektroniske rapport dækker treårsperioden fra datoen for anvendelsen af denne forordning, jf. artikel 32, stk. 1. Når en medlemsstat tillader ophugning af skibe på skibsophugningsanlæg, der er opført på den europæiske liste, før datoen for anvendelsen af denne forordning i overensstemmelse med artikel 26, dækker den pågældende medlemsstats første elektroniske rapport også perioden fra datoen for denne tilladelse til datoen for anvendelsen af denne forordning.
         Kommissionen offentliggør senest ni måneder efter modtagelsen af medlemsstaternes rapporter en rapport om anvendelsen af denne forordning.«

      Artikel 5
      Ændringer af direktiv 94/63/EF
      I direktiv 94/63/EF foretages følgende ændringer:

                  1)

                  I artikel 4, stk. 4, affattes andet afsnit således:
                  »Medlemsstaterne underretter Kommissionen om terminaler, der berøres af en sådan undtagelse.«

                  2)

                  I artikel 6, stk. 4, affattes andet afsnit således:
                  »Medlemsstaterne giver Kommissionen nærmere oplysninger om de områder, hvor de agter at indrømme en sådan undtagelse, og efterfølgende om eventuelle ændringer med hensyn til sådanne områder.«

                  3)

                  Artikel 9 affattes således:
                  »Artikel 9
                  Overvågning og rapportering
                  Kommissionen opfordres til at forelægge sammen med sine rapporter, hvis det er relevant, forslag til ændring af dette direktiv, herunder navnlig udvidelse af anvendelsesområdet til at omfatte dampkontrol- og -genvindingssystemer for påfyldningsanlæg og fartøjer.«

            Artikel 6
      Ophævelse af direktiv 91/692/EØF
      Direktiv 91/692/EØF ophæves.
      Artikel 7
      Ikrafttræden
      Denne afgørelse træder i kraft på tyvendedagen efter offentliggørelsen i Den Europæiske Unions Tidende.

         Udfærdiget i Strasbourg, den 30. maj 2018.

               På Europa-Parlamentets vegne

            A. TAJANI

               Formand

               På Rådets vegne

            L. PAVLOVA

               Formand

         (1)  EUT C 173 af 31.5.2017, s. 82.

         (2)  Europa-Parlamentets holdning af 18.4.2018 (endnu ikke offentliggjort i EUT) og Rådets afgørelse af 14.5.2018.

         (3)  Rådets direktiv 86/278/EØF af 12. juni 1986 om beskyttelse af miljøet, navnlig jorden, i forbindelse med anvendelse i landbruget af slam fra rensningsanlæg (EFT L 181 af 4.7.1986, s. 6).

         (4)  Rådets direktiv 87/217/EØF af 19. marts 1987 om forebyggelse af miljøforurening med asbest (EFT L 85 af 28.3.1987, s. 40).

         (5)  Rådets direktiv 91/692/EØF af 23. december 1991 om standardisering og rationalisering af rapporterne om gennemførelse af en række miljødirektiver (EFT L 377 af 31.12.1991, s. 48).

         (6)  Europa-Parlamentet og Rådets direktiv 94/63/EF af 20. december 1994 om forebyggelse af emissioner af flygtige organiske forbindelser (VOC) ved benzinoplagring og benzindistribution fra terminaler til servicestationer (EFT L 365 af 31.12.1994, s. 24).

         (7)  Europa-Parlamentets og Rådets direktiv 2000/60/EF af 23. oktober 2000 om fastlæggelse af en ramme for Fællesskabets vandpolitiske foranstaltninger (EFT L 327 af 22.12.2000, s. 1).

         (8)  Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (EUT L 334 af 17.12.2010, s. 17).

         (9)  Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (EUT L 108 af 25.4.2007, s. 1).

         (10)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

         (11)  Europa-Parlamentets og Rådets direktiv 94/62/EF af 20. december 1994 om emballage og emballageaffald (EFT L 365 af 31.12.1994, s. 10).

         (12)  Rådets direktiv 1999/31/EF af 26. april 1999 om deponering af affald (EFT L 182 af 16.7.1999, s. 1).

         (13)  Europa-Parlamentets og Rådets direktiv 2000/53/EF af 18. september 2000 om udrangerede køretøjer (EFT L 269 af 21.10.2000, s. 34).

         (14)  Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275 af 25.10.2003, s. 32).

         (15)  Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver (EUT L 312 af 22.11.2008, s. 3).

         (16)  Europa-Parlamentets og Rådets direktiv 2009/31/EF af 23. april 2009 om geologisk lagring af kuldioxid og om ændring af Rådets direktiv 85/337/EØF, Europa-Parlamentets og Rådets direktiv 2000/60/EF, 2001/80/EF, 2004/35/EF, 2006/12/EF, 2008/1/EF og forordning (EF) nr. 1013/2006 (EUT L 140 af 5.6.2009, s. 114).

         (17)  Europa-Parlamentets og Rådets forordning (EU) nr. 1257/2013 af 20. november 2013 om ophugning af skibe og om ændring af forordning (EF) nr. 1013/2006 og direktiv 2009/16/EF (EUT L 330 af 10.12.2013, s. 1).

         (18)  EUT L 123 af 12.5.2016, s. 1.

         (19)  Kommissionens gennemførelsesafgørelse (EU) 2016/2323 af 19. december 2016 om den europæiske liste over skibsophugningsanlæg i henhold til Europa-Parlamentets og Rådets forordning (EU) nr. 1257/2013 om ophugning af skibe (EUT L 345 af 20.12.2016, s. 119).

         (20)  Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (EUT L 190 af 12.7.2006, s. 1).


Kommissionens beslutning af 04/06/2018 om en fusions forenelighed med det fælles marked (Sag COMP/M.8906 - Goodyear / Bridgestone) Rådets forordning (EF) nr. 139/2004 (Kun den engelske udgave er autentisk)


title: Rådets afgørelse af 13. juli 2018 om udnævnelse af en suppleant til bestyrelsen for Det Europæiske Institut for Ligestilling mellem Mænd og Kvinder for Grækenland

text:
               18.7.2018

               DA

               Den Europæiske Unions Tidende

               C 251/5

         RÅDETS AFGØRELSE
   af 13. juli 2018
   om udnævnelse af en suppleant til bestyrelsen for Det Europæiske Institut for Ligestilling mellem Mænd og Kvinder for Grækenland
   (2018/C 251/04)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1922/2006 af 20. december 2006 om oprettelse af et europæisk institut for ligestilling mellem mænd og kvinder (1), særlig artikel 10, og
   ud fra følgende betragtninger:

               (1)

               Ved afgørelse af 26. maj 2016 (2) udnævnte Rådet 18 medlemmer af og 17 suppleanter til bestyrelsen for Det Europæiske Institut for Ligestilling mellem Mænd og Kvinder for perioden fra den 1. juni 2016 til den 31. maj 2019.

               (2)

               Grækenlands regering har foretaget en indstilling til en plads som suppleant, der skal besættes —

         VEDTAGET DENNE AFGØRELSE:
   Artikel 1
   Følgende udnævnes herved som suppleant til bestyrelsen for Det Europæiske Institut for Ligestilling mellem Mænd og Kvinder for Grækenland for den resterende del af den nuværende mandatperiode, der løber indtil den 31. maj 2019:
   REGERINGSREPRÆSENTANTER

               Land

               Medlemmer

               Suppleanter

               Grækenland

               Dimitrios PLATIS

         Artikel 2
   Rådet udnævner på et senere tidspunkt de medlemmer og suppleanter, der endnu ikke er indstillet.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 13. juli 2018.

            På Rådets vegne

         H. LÖGER

            Formand

      (1)  EUT L 403 af 30.12.2006, s. 9.

      (2)  Rådets afgørelse af 26. maj 2016 om udnævnelse af medlemmerne af og suppleanterne til bestyrelsen for Det Europæiske Institut for Ligestilling mellem Mænd og Kvinder (EUT C 199 af 4.6.2016, s. 5).


title: Kommissionens afgørelse af 17. juli 2018 om nedsættelse af Kommissionens ekspertgruppe »Styringsgruppen vedrørende Sundhedsfremme, Sygdomsforebyggelse og Håndtering af Ikkeoverførbare Sygdomme« og om ophævelse af afgørelsen om nedsættelse af en ekspertgruppe om sjældne sygdomme under Kommissionen og af afgørelsen om nedsættelse af en ekspertgruppe om kræftbekæmpelse under Kommissionen (EØS-relevant tekst.)

text:
               18.7.2018

               DA

               Den Europæiske Unions Tidende

               C 251/9

         KOMMISSIONENS AFGØRELSE
   af 17. juli 2018
   om nedsættelse af Kommissionens ekspertgruppe »Styringsgruppen vedrørende Sundhedsfremme, Sygdomsforebyggelse og Håndtering af Ikkeoverførbare Sygdomme« og om ophævelse af afgørelsen om nedsættelse af en ekspertgruppe om sjældne sygdomme under Kommissionen og af afgørelsen om nedsættelse af en ekspertgruppe om kræftbekæmpelse under Kommissionen
   (EØS-relevant tekst)
   (2018/C 251/07)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:

               (1)

               I henhold til artikel 168, stk. 2, i traktaten om Den Europæiske Unions funktionsmåde samordner medlemsstaterne indbyrdes og i kontakt med Kommissionen deres politikker og programmer på de i nævnte artikel, stk. 1 omhandlede områder. Kommissionen kan i nær kontakt med medlemsstaterne tage ethvert passende initiativ for at fremme denne samordning, navnlig initiativer, der tager sigte på at opstille retningslinjer og indikatorer, tilrettelægge udveksling af bedste praksis og udarbejde de nødvendige elementer til periodisk overvågning og evaluering.

               (2)

               Rådet vedtog den 7. december 2010 konklusioner om »Innovative tilgange til kroniske sygdomme inden for folkesundheden og sundhedssystemerne« (1), hvori medlemsstaterne opfordres til at identificere og udveksle god praksis med hensyn til kroniske sygdomme.

               (3)

               Kommissionen vedtog den 4. april 2014 en meddelelse om »effektive, tilgængelige og elastiske sundhedssystemer« (2), hvori det blev slået fast, at de initiativer, hvorigennem Unionen kan støtte beslutningstagerne i medlemsstaterne vil have fokus på metoder og værktøjer, der giver medlemsstaterne mulighed for at opnå mere effektive, tilgængelige og elastiske sundhedssystemer.

               (4)

               Kommissionen vedtog den 22. november 2016 en meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om »næste skridt hen imod en bæredygtig europæisk fremtid. En europæisk indsats for bæredygtighed« (3), hvori det blev erklæret, at Unionen er fuldt opsat på at føre an i gennemførelsen af 2030-dagsordenen for bæredygtig udvikling og dens bæredygtige udviklingsmål, der er vedtaget i FN-regi. Unionen bidrager til bæredygtigt udviklingsmål 3, »Vi skal sikre et sundt liv for alle og fremme trivsel for alle aldersgrupper«, og supplerer navnlig herigennem medlemsstaternes indsats gennem lovgivning og andre initiativer vedrørende folkesundhed, sundhedssystemer og miljørelaterede sundhedsproblemer. Kommissionen vil hjælpe medlemsstaterne til at nå målene under dette udviklingsmål, navnlig reducere dødeligheden som følge af kroniske sygdomme.

               (5)

               I henhold til Europa-Parlamentets og Rådets forordning (EU) nr. 282/2014 (4), ved hvilken det tredje EU-handlingsprogram for sundhed (2014-2020) blev oprettet, er en af programmets tematiske prioriteter at fremme sundhed, forebygge sygdomme og skabe gunstige miljøer for en sund livsstil. Aktioner under denne prioritet omfatter støtte af samarbejde og netværkssamarbejde i Unionen i forbindelse med forebyggelse og forbedring af behandlingen af kroniske sygdomme, herunder kræft, aldersrelaterede sygdomme og neurodegenerative sygdomme, gennem deling af viden og god praksis og udvikling af fælles aktiviteter på forebyggelsesområdet, tidlig påvisning og forvaltning af ikkeoverførbare sygdomme.

               (6)

               I lyset af disse tilsagn og forpligtelser på folkesundhedsområdet er det derfor nødvendigt at nedsætte en ekspertgruppe vedrørende sundhedsfremme, sygdomsforebyggelse og håndtering af ikkeoverførbare sygdomme og fastsætte dens opgaver og dens struktur.

               (7)

               Der er ved Kommissionens afgørelse C(2016) 3301 (5) fastsat et revideret regelsæt for alle Kommissionens ekspertgrupper. De nye regler har til formål at skabe mere klarhed og gennemsigtighed med hensyn til sammensætningen af ekspertgrupper. Opgaverne for og strukturen af ekspertgruppen vedrørende sundhedsfremme, sygdomsforebyggelse og håndtering af ikkeoverførbare sygdomme bør derfor fastsættes i overensstemmelse med nævnte afgørelse.

               (8)

               Ekspertgruppen bør yde vejledning og ekspertise til Kommissionen med hensyn til at udforme og gennemføre Unionens aktiviteter inden for sundhedsfremme, sygdomsforebyggelse og håndtering af ikkeoverførbare sygdomme og fremme udveksling af relevante erfaringer, politikker og praksisser mellem medlemsstaterne og forskellige involverede parter.

               (9)

               Ekspertgruppen bør vejlede Kommissionen i udvælgelsen af god praksis og bedste praksis for at støtte deres overførsel til og opskalering i medlemsstaterne ved anvendelse af EU-sundhedsprogrammet eller andre af EU's finansielle instrumenter.

               (10)

               Ekspertgruppen bør hjælpe medlemsstaterne til at nå bæredygtigt udviklingsmål 3 og navnlig reducere tidlig død som følge af ikkeoverførbare sygdomme.

               (11)

               Ekspertgruppen bør vejlede Kommissionen i dens indsats for at koordinere aktiviteter, der bidrager til reduktion af tidlig død som følge af ikkeoverførbare sygdomme.

               (12)

               Ekspertgruppen bør vejlede Kommissionen med hensyn til at øge anvendelsen af forskningsresultater inden for sundhedsfremme, sygdomsforebyggelse og håndtering af ikkeoverførbare sygdomme.

               (13)

               Ekspertgruppen bør koordinere sine aktiviteter med ekspertgruppen for sundhedsinformation (EGHI), der vejleder Kommissionen om sundhedsinformationsbehov, tekniske løsninger og prioriteter for evidensbaseret udformning af sundhedspolitikker. Ekspertgruppen bør navnlig anvende EGHI's viden i vurderingen af processen for og resultaterne af overførslen og gennemførelsen af bedste praksis.

               (14)

               Med henblik på at sikre effektiv overførsel og gennemførelse af bedste praksis og politiske interventioner blandt landene bør ekspertgruppen være sammensat af myndigheder fra medlemsstaterne.

               (15)

               Der bør fastsættes regler for ekspertgruppemedlemmernes videregivelse af oplysninger.

               (16)

               Personoplysninger bør behandles af ekspertgruppen i overensstemmelse med Europa-Parlamentets og Rådets forordning (EF) nr. 45/2001 (6).

               (17)

               Da Kommissionens ekspertgruppe »Styringsgruppen vedrørende Sundhedsfremme, Sygdomsforebyggelse og Håndtering af Ikkeoverførbare Sygdomme« vil beskæftige sig med spørgsmål, der for øjeblikket hører under mandatet for ekspertgruppen om sjældne sygdomme, der blev nedsat ved Kommissionens afgørelse af 30. juli 2013 om nedsættelse af en ekspertgruppe om sjældne sygdomme under Kommissionen og om ophævelse af afgørelse 2009/872/EF (i det følgende benævnt »afgørelse om nedsættelse af en ekspertgruppe om sjældne sygdomme under Kommissionen«) (7), og ekspertgruppen om kræftbekæmpelse, der blev nedsat ved Kommissionens afgørelse af 3. juni 2014 om nedsættelse af en ekspertgruppe om kræftbekæmpelse under Kommissionen og om ophævelse af afgørelse 96/469/EF (i det følgende benævnt »afgørelse om nedsættelse af en ekspertgruppe om kræftbekæmpelse under Kommissionen«) (8), bør nævnte afgørelser ophæves.

               (18)

               Der bør fastsættes en anvendelsesperiode for denne afgørelse. Kommissionen vil til sin tid overveje, om det er hensigtsmæssigt at forlænge den —

         BESTEMT FØLGENDE:
   Artikel 1
   Genstand
   Ekspertgruppen »Styringsgruppen vedrørende Sundhedsfremme, Sygdomsforebyggelse og Håndtering af Ikkeoverførbare Sygdomme« (i det følgende benævnt »gruppen«) nedsættes hermed.
   Artikel 2
   Opgaver
   Gruppens opgaver er:

               a)

               at bistå og vejlede Kommissionen med hensyn til at tage initiativer for at fremme koordineringen af medlemsstaternes håndtering af udfordringer som følge af ikkeoverførbare sygdomme i Unionen

               b)

               at vejlede Kommissionen i udvælgelsen af bedste praksis for at støtte medlemsstaterne i deres overførsel til og yderligere gennemførelse inden for sundhedsfremme, sygdomsforebyggelse og håndtering af ikkeoverførbare sygdomme ved anvendelse af EU-sundhedsprogrammet eller andre af EU's finansielle instrumenter

               c)

               at støtte Kommissionen i overvågningen af fremskridtet hen imod bæredygtigt udviklingsmål 3 under 2030-dagsordenen for bæredygtig udvikling, »Vi skal sikre et sundt liv for alle og fremme trivsel for alle aldersgrupper«, og navnlig hen imod reduktion af dødeligheden som følge af ikkeoverførbare sygdomme

               d)

               at vejlede Kommissionen i dens indsats for at koordinere aktiviteter, der bidrager til reduktion af tidlig død som følge af ikkeoverførbare sygdomme

               e)

               at bør vejlede Kommissionen med hensyn til at øge anvendelsen af forskningsresultater inden for sundhedsfremme, sygdomsforebyggelse og håndtering af ikkeoverførbare sygdomme

               f)

               at vurdere resultaterne af overførslen og gennemførelsen af bedste praksis i samarbejde med ekspertgruppen for sundhedsinformation, der vil yde vejledning om relevante sundhedsdata inden for fremme af sundhed, sygdomsforebyggelse og forvaltning af ikkeoverførbare sygdomme.

         Artikel 3
   Høring
   Kommissionen kan høre gruppen om alle spørgsmål omhandlet i artikel 2.
   Artikel 4
   Medlemskab
   1.   Gruppen sammensættes af ét medlem pr. medlemsstat. Medlemsstaten meddeler Kommissionen, hvilken myndighed den har udpeget som sit medlem af ekspertgruppen.
   2.   Medlemmerne udpeger hver deres permanente repræsentant og én suppleant, som skal være tjenestemænd eller offentligt ansatte. Medlemmerne meddeler disse oplysninger til Kommissionen og har ansvaret for at sikre, at deres repræsentanter besidder et højt ekspertiseniveau.
   3.   Medlemmerne kan også udnævne repræsentanter på ad hoc-basis, afhængigt af gruppens mødedagsorden.
   Artikel 5
   Formand
   Gruppens formandskab varetages af en repræsentant for Kommissionens Generaldirektorat for Sundhed og Fødevaresikkerhed.
   Artikel 6
   Gruppens arbejde
   1.   Gruppen handler på anmodning af Generaldirektoratet for Sundhed og Fødevaresikkerhed eller andre tjenestegrene under Kommissionen, hvis Generaldirektoratet for Sundhed og Fødevaresikkerhed indvilliger heri, i overensstemmelse med de horisontale regler.
   2.   Gruppens møder afholdes i princippet i Kommissionens lokaler.
   3.   Generaldirektoratet for Sundhed og Fødevaresikkerhed stiller sekretariatsfunktioner til rådighed. Tjenestemænd i Kommissionen fra andre tjenestegrene med interesse i gruppens og undergruppernes møder kan deltage i disse.
   4.   Gruppen kan efter aftale med Generaldirektoratet for Sundhed og Fødevaresikkerhed og ved simpelt flertal blandt sine medlemmer beslutte at give offentligheden adgang til sine drøftelser.
   5.   Referater af drøftelserne af hvert punkt på dagsordenen og af gruppens udtalelser skal være meningsfulde og fuldstændige. Referater udarbejdes af sekretariatet under formandens ansvar.
   6.   Gruppen vedtager sine udtalelser, anbefalinger og rapporter ved konsensus. Når der holdes afstemning, træffes der afgørelse med simpelt flertal blandt medlemmerne. Medlemmer, som har stemt imod, har ret til at få knyttet et dokument, der sammenfatter begrundelserne for deres holdning, som bilag til udtalelser, anbefalinger og rapporter.
   Artikel 7
   Undergrupper
   1.   Kommissionens Generaldirektorat for Sundhed og Fødevaresikkerhed kan nedsætte undergrupper for at undersøge specifikke spørgsmål på grundlag af et mandat, som Kommissionen fastlægger. Undergrupper fungerer i overensstemmelse med de horisontale regler og aflægger rapport til gruppen. De opløses, når deres mandat er opfyldt.
   2.   Medlemmerne kan udpege tjenestemænd eller offentligt ansatte, som ikke er deres permanente repræsentanter i ekspertgruppen, som deres repræsentanter i undergrupper.
   Artikel 8
   Indbudte eksperter
   Generaldirektoratet for Sundhed og Fødevaresikkerhed kan indbyde eksperter med særlig ekspertise inden for et emne på dagsordenen til at deltage på ad hoc-basis i gruppens eller undergruppernes arbejde.
   Artikel 9
   Observatører
   1.   Repræsentanter for EFTA-stater, der er parter i aftalen om Det Europæiske Økonomiske Samarbejdsområde, kan deltage som observatører i gruppens møder.
   2.   Formanden kan give observatørstatus til kandidatlande og andre tredjelande, hvis det er i Unionens interesse, at et sådant land er involveret i ekspertgruppens arbejde, navnlig på grundlag af en international aftale, en administrativ ordning eller EU-lovgivning. Offentlige enheder, der er udpeget som observatører, udpeger selv deres repræsentanter.
   3.   Observatører og deres repræsentanter kan få tilladelse af formanden til at deltage i drøftelserne i gruppen og bidrage med ekspertise. De har dog ikke stemmeret og må ikke deltage i udformningen af gruppens anbefalinger eller råd.
   Artikel 10
   Forretningsorden
   På forslag fra og efter aftale med Generaldirektoratet for Sundhed og Fødevaresikkerhed fastsætter gruppen i overensstemmelse med de horisontale regler selv sin forretningsorden med simpelt flertal blandt sine medlemmer på grundlag af standardforretningsordenen for ekspertgrupper.
   Artikel 11
   Tavshedspligt og håndtering af klassificerede informationer
   Medlemmer af gruppen og undergrupper samt indbudte eksperter er pålagt tavshedspligt, som i medfør af traktaterne og gennemførelsesbestemmelserne hertil finder anvendelse på alle medlemmer af institutionerne og deres personale, samt omfattet af Kommissionens sikkerhedsforskrifter vedrørende beskyttelse af EU's klassificerede informationer som fastsat i Kommissionens afgørelse (EU, Euratom) 2015/443 (9) og (EU, Euratom) 2015/444 (10). Hvis de tilsidesætter disse forpligtelser, kan Kommissionen træffe alle relevante foranstaltninger.
   Artikel 12
   Gennemsigtighed
   1.   Gruppen og undergrupperne registreres i registret over ekspertgrupper.
   2.   For så vidt angår gruppens sammensætning (ekspertgruppen og dens undergrupper) offentliggøres følgende data i registret over ekspertgrupper:

               a)

               navnene på medlemsstaternes myndigheder

               b)

               navnene på offentlige enheder, der handler som aktører.

         3.   Alle relevante dokumenter, herunder dagsordener, referater og deltagernes bidrag, stilles til rådighed enten i registret over ekspertgrupper eller via et link fra registret til et særligt websted, hvor disse oplysninger kan findes. Adgangen til de særlige websteder må ikke være betinget af brugerregistrering eller underlagt andre begrænsninger. Navnlig skal dagsordenen og andre relevante baggrundsdokumenter offentliggøres i god tid før mødet efterfulgt af rettidig offentliggørelse af referater. Der må kun være mulighed for at undlade offentliggørelse i tilfælde, hvor det skønnes, at et dokuments udbredelse ville være til skade for beskyttelsen af en offentlig eller privat interesse, jf. artikel 4 i Europa-Parlamentets og Rådets forordning (EF) nr. 1049/2001 (11).
   Artikel 13
   Mødeudgifter
   1.   Der ydes ikke vederlag for det arbejde, der ydes af deltagerne i forbindelse med gruppens og undergruppernes aktiviteter.
   2.   Deltagernes rejse- og opholdsudgifter i forbindelse med gruppens og undergruppernes aktiviteter refunderes af Kommissionen. Refusion finder sted i overensstemmelse med de gældende bestemmelser i Kommissionen og inden for rammerne af de disponible bevillinger, der er tildelt Kommissionens tjenestegrene som led i den årlige procedure for tildeling af ressourcer.
   Artikel 14
   Ophævelse
   Afgørelsen om nedsættelse af en ekspertgruppe om sjældne sygdomme under Kommissionen og afgørelsen om nedsættelse af en ekspertgruppe om kræftbekæmpelse under Kommissionen ophæves.
   Artikel 15
   Anvendelse
   Denne afgørelse finder anvendelse indtil den 31. december 2023.

      Udfærdiget i Bruxelles, den 17. juli 2018.

            På Kommissionens vegne

         Vytenis ANDRIUKAITIS

            Medlem af Kommissionen

      (1)  EUT C 74 af 8.3.2011, s. 4.

      (2)  COM(2014) 215 final af 4.4.2014.

      (3)  COM(2016) 739 final af 22.11.2016

      (4)  Europa-Parlamentets og Rådets forordning (EU) nr. 282/2014 af 11. marts 2014 om oprettelse af et tredje EU-handlingsprogram for sundhed (2014-2020) og om ophævelse af afgørelse nr. 1350/2007/EF (EUT L 86 af 21.3.2014, s. 1).

      (5)  Kommissionens afgørelse C(2016) 3301 af 30. maj 2016 om fastlæggelse af horisontale regler om oprettelse af Kommissionens ekspertgrupper og deres funktion.

      (6)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

      (7)  Kommissionens afgørelse af 30. juli 2013 om nedsættelse af en ekspertgruppe om sjældne sygdomme under Kommissionen og om ophævelse af afgørelse 2009/872/EF (EUT C 219 af 31.7.2013, s. 4).

      (8)  Kommissionens afgørelse af 3. juni 2014 om nedsættelse af en ekspertgruppe om kræftbekæmpelse under Kommissionen og om ophævelse af afgørelse 96/469/EF (EUT C 167 af 4.6.2014, s. 4).

      (9)  Kommissionens afgørelse (EU, Euratom) 2015/443 af 13. marts 2015 om sikkerhedsbeskyttelse i Kommissionen (EUT L 72 af 17.3.2015, s. 41).

      (10)  Kommissionens afgørelse (EU, Euratom) 2015/444 af 13. marts 2015 om reglerne for sikkerhedsbeskyttelse af EU's klassificerede informationer (EUT L 72 af 17.3.2015, s. 53).

      (11)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).


title: Rådets afgørelse (EU, Euratom) 2018/1014 af 13. juli 2018 om beskikkelse af et medlem af Det Europæiske Økonomiske og Sociale Udvalg efter indstilling fra Republikken Østrig

text:
               18.7.2018

               DA

               Den Europæiske Unions Tidende

               L 181/84

         RÅDETS AFGØRELSE (EU, Euratom) 2018/1014
   af 13. juli 2018
   om beskikkelse af et medlem af Det Europæiske Økonomiske og Sociale Udvalg efter indstilling fra Republikken Østrig
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 302,
   under henvisning til traktaten om oprettelse af Det Europæiske Atomenergifællesskab, særlig artikel 106A,
   under henvisning til indstilling fra den østrigske regering,
   under henvisning til udtalelse fra Europa-Kommissionen, og
   ud fra følgende betragtninger:

               (1)

               Rådet vedtog den 18. september 2015 og den 1. oktober 2015 afgørelse (EU, Euratom) 2015/1600 (1) og (EU, Euratom) 2015/1790 (2) om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2015 til den 20. september 2020.

               (2)

               Der er blevet en plads ledig som medlem af Det Europæiske Økonomiske og Sociale Udvalg, efter at Thomas DELAPINAs mandatperiode er udløbet —

         VEDTAGET DENNE AFGØRELSE:
   Artikel 1
   Judith VORBACH, EU-Referentin der Arbeiterkammer Oberösterreich, beskikkes herved som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2020.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 13. juli 2018.

            På Rådets vegne

         H. LÖGER

            Formand

      (1)  Rådets afgørelse (EU, Euratom) 2015/1600 af 18. september 2015 om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2015 til den 20. september 2020 (EUT L 248 af 24.9.2015, s. 53).

      (2)  Rådets afgørelse (EU, Euratom) 2015/1790 af 1. oktober 2015 om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2015 til den 20. september 2020 (EUT L 260 af 7.10.2015, s. 23).


title: Rådets afgørelse (FUSP) 2018/1087 af 30. juli 2018 om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea

text:
                  31.7.2018

                  DA

                  Den Europæiske Unions Tidende

                  L 194/152

         RÅDETS AFGØRELSE (FUSP) 2018/1087
         af 30. juli 2018
         om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Den 27. maj 2016 vedtog Rådet afgørelse (FUSP) 2016/849 om restriktive foranstaltninger over for Den Demokratiske Folkerepublik Korea (1).

                     (2)

                     I overensstemmelse med artikel 36, stk. 2, i afgørelse (FUSP) 2016/849 har Rådet taget listen over udpegede personer og enheder i bilag II, III, V og VI til nævnte afgørelse op til revision.

                     (3)

                     Rådet konkluderede, at afgørelse (FUSP) 2016/849, herunder visse oplysninger om personerne og enhederne i bilag II og III til nævnte afgørelse, bør ajourføres.

                     (4)

                     Afgørelse (FUSP) 2016/849 bør derfor ændres i overensstemmelse hermed —

               VEDTAGET DENNE AFGØRELSE:

            Artikel 1
            Afgørelse (FUSP) 2016/849 ændres således:

                        1)

                        Artikel 23, stk. 1 og 2, affattes således:

                           »Artikel 23

                              1.   Medlemsstaterne træffer de nødvendige foranstaltninger til at hindre indrejse i eller transit gennem deres område for:

                                          a)

                                          personer, herunder disses familiemedlemmer eller personer, der handler på deres vegne eller efter deres anvisninger, som sanktionskomitéen eller FN's Sikkerhedsråd har udpeget som ansvarlige for DPRK's politikker i forbindelse med dets nukleare programmer, ballistiske missilprogrammer eller programmer for andre masseødelæggelsesvåben, herunder ved at støtte eller fremme disse programmer, jf. bilag I

                                          b)

                                          personer, der ikke er omfattet af bilag I, jf. listen i bilag II, som:

                                                      i)

                                                      er ansvarlige for DPRK's nukleare programmer, ballistiske missilprogrammer eller programmer for andre masseødelæggelsesvåben, herunder ved at støtte eller fremme disse programmer, eller personer, der handler på deres vegne eller efter deres anvisninger

                                                      ii)

                                                      leverer finansielle tjenesteydelser eller foretager overførsel af finansielle eller andre aktiver eller ressourcer, som kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben, til, gennem eller fra medlemsstaternes område eller med deltagelse af statsborgere i medlemsstaterne eller enheder etableret i henhold til deres lovgivning eller personer eller finansielle institutioner på deres område

                                                      iii)

                                                      er involveret i levering til eller fra DPRK af våben og dertil knyttet materiel af alle typer eller i levering til DPRK af produkter, materiel, udstyr, varer og teknologi, der kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben, herunder gennem levering af finansielle tjenesteydelser

                                          c)

                                          personer, der ikke er omfattet af bilag I eller II, som arbejder på vegne af eller efter anvisning fra en person eller enhed opført på listen i bilag I eller II, eller personer, der medvirker til at omgå sanktioner eller krænke bestemmelserne i UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) eller 2397 (2017) eller i denne afgørelse, jf. bilag III til denne afgørelse.

                                          d)

                                          personer, der handler på vegne af eller efter anvisninger fra enheder inden for DPRK's regering eller Koreas Arbejderparti, som Rådet fastslår har tilknytning til DPRK's nukleare eller ballistiske missilprogrammer eller andre aktiviteter, der er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) eller 2397 (2017), og som ikke er omfattet af bilag I, II eller III, jf. bilag V til denne afgørelse.

                              2.   Stk. 1, litra a), finder ikke anvendelse, hvis sanktionskomitéen i det enkelte tilfælde fastslår, at sådanne rejser er berettiget af humanitære hensyn, herunder religiøse forpligtelser, eller hvis sanktionskomitéen konkluderer, at en undtagelse på anden måde vil fremme målene i UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) eller 2397 (2017).«

                        2)

                        Artikel 27, stk. 1, affattes således:

                           »1.   Der foretages indefrysning af alle midler og økonomiske ressourcer, der direkte eller indirekte tilhører eller ejes, besiddes eller kontrolleres af følgende personer og enheder:

                                       a)

                                       personer og enheder, som ifølge sanktionskomitéen eller FN's Sikkerhedsråd er involveret i eller yder støtte til DPRK's nukleare programmer, ballistiske missilprogrammer eller programmer for andre masseødelæggelsesvåben, herunder ved hjælp af ulovlige midler, eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem, herunder ved hjælp af ulovlige midler, jf. bilag I

                                       b)

                                       personer og enheder, der ikke er omfattet af bilag I, jf. listen i bilag II, som:

                                                   i)

                                                   er ansvarlige for DPRK's nukleare programmer, ballistiske missilprogrammer eller programmer for andre masseødelæggelsesvåben, eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem, herunder ved hjælp af ulovlige midler eller ved at støtte eller fremme sådanne programmer

                                                   ii)

                                                   leverer finansielle tjenesteydelser eller foretager overførsel af finansielle eller andre aktiver eller ressourcer, som kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben, til, gennem eller fra medlemsstaternes område eller med deltagelse af statsborgere i medlemsstaterne eller enheder etableret i henhold til deres lovgivning eller personer eller finansielle institutioner på deres område, eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem

                                                   iii)

                                                   er involveret i levering til eller fra DPRK af våben og dertil knyttet materiel af alle typer eller i levering til DPRK af produkter, materiel, udstyr, varer og teknologi, der kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben, herunder gennem levering af finansielle tjenesteydelser

                                       c)

                                       personer og enheder, der ikke er omfattet af bilag I eller II, som arbejder på vegne af eller efter anvisning fra en person eller enhed opført på listen i bilag I eller II eller personer, der medvirker til at omgå sanktioner eller krænke bestemmelserne i UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) eller 2397 (2017) eller i denne afgørelse, jf. bilag III til denne afgørelse.

                                       d)

                                       enheder inden for DPRK's regering eller Koreas Arbejderparti eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem, og som Rådet fastslår har tilknytning til DPRK's nukleare eller ballistiske missilprogrammer eller andre aktiviteter, der er forbudt ifølge UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) eller 2397 (2017), når disse ikke er omfattet af bilag I, II eller III, jf. bilag V til denne afgørelse.«

                        3)

                        Artikel 34, stk. 2, affattes således:

                           »2.   Når Rådet træffer afgørelse om at gøre en person eller enhed til genstand for foranstaltninger i henhold til artikel 18b, stk. 4 eller 5, artikel 23, stk. 1, litra b), c) eller d), eller artikel 27, stk. 1, litra b), c) eller d), ændrer det bilag II, III, V eller VI i overensstemmelse hermed.«

                        4)

                        Artikel 35 affattes således:

                           »Artikel 35

                              1.   Bilag I, II, III, IV, V og VI skal indeholde de grunde til at opføre personerne, enhederne og fartøjerne, der stilles til rådighed af FN's Sikkerhedsråd eller af sanktionskomitéen for så vidt angår bilag I og IV, på listen.

                              2.   Bilag I, II, III, IV, V og VI skal også, hvis der findes sådanne oplysninger, indeholde de oplysninger, der er nødvendige for at identificere de pågældende personer, enheder eller fartøjer, og som stilles til rådighed af FN's Sikkerhedsråd eller af sanktionskomitéen for så vidt angår bilag I og IV. For så vidt angår personer kan sådanne oplysninger omfatte navne med tilhørende aliasser, fødselsdato og fødested, nationalitet, pas- og identitetskortnumre, køn, adresse, hvis denne er bekendt, og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted. Bilag I skal også indeholde den dato, hvor FN's Sikkerhedsråd eller sanktionskomitéen har foretaget udpegningen.«

                        5)

                        Artikel 36, stk. 2, affattes således:

                           »2.   De foranstaltninger, der er omhandlet i artikel 18b, stk. 4 og 5, artikel 23, stk. 1, litra b), c) og d), og artikel 27, stk. 1, litra b), c) og d), tages op til revision regelmæssigt og mindst hver 12. måned. De ophører med at finde anvendelse på de berørte personer og enheder, hvis Rådet efter proceduren i artikel 33, stk. 2, fastslår, at betingelserne for deres anvendelse ikke længere er opfyldt.«

                        6)

                        Bilag II og III til afgørelse (FUSP) 2016/849 ændres som anført i bilaget til nærværende afgørelse.

            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.

            Udfærdiget i Bruxelles, den 30. juli 2018.

                  På Rådets vegne

               G. BLÜMEL

                  Formand

            (1)  Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (EUT L 141 af 28.5.2016, s. 79).

            BILAG

               1.
               Bilag II til afgørelse (FUSP) 2016/849 under overskriften »I. Personer og enheder, der er ansvarlige for DPRK's nukleare programmer, ballistiske missilprogrammer eller programmer for andre masseødelæggelsesvåben, eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem«, underoverskrift »A. Personer«, ændres således:

                           a)

                           De eksisterende punkter omnummereres til 1-30.

                           b)

                           Følgende punkter affattes således:

                                       Navn

                                       Alias

                                       Identificerende oplysninger

                                       Opførelsesdato

                                       Begrundelse

                                       »3.

                                       HYON Chol-hae

                                       HYON Chol Hae

                                       Fødselsdato: 1934
                                       Fødested: Manchuriet, Kina

                                       22.12.2009

                                       Marskal i Koreas Folkehær siden april 2016. Tidligere vicedirektør i Koreas Folkehærs afdeling for generel politik (militær rådgiver for afdøde Kim Jong-Il). Valgt medlem af Koreas Arbejderpartis centralkomité i maj 2016 på Koreas Arbejderpartis 7. kongres, hvor partiet vedtog en beslutning om at fortsætte DPRK's nukleare program.

                                       6.

                                       PAK Jae-gyong

                                       Chae-Kyong
                                       PAK Jae Gyong

                                       Fødselsdato: 1933
                                       Pasnr.: 554410661

                                       22.12.2009

                                       Tidligere vicedirektør i Folkets Væbnede Styrkers afdeling for generel politik og tidligere vicedirektør i Folkets Væbnede Styrkers logistiske afdeling (militær rådgiver for afdøde Kim Jong-Il). Til stede ved Kim Jong-Uns inspektion af den strategiske raketstyrkekommando. Medlem af Koreas Arbejderpartis centralkomité.

                                       16.

                                       KIM Jong-gak

                                       KIM Jong Gak

                                       Fødselsdato: 20.7.1941
                                       Fødested: Pyongyang, DPRK

                                       20.5.2016

                                       Tidligere direktør i Koreas Folkehærs afdeling for generel politik. Generalmajor i Koreas Folkehær, rektor for militæruniversitetet Kim Il-Sung, tidligere medlem af Koreas Arbejderpartis centrale militærkommission, som er et centralt organ for spørgsmål af betydning for det nationale forsvar i DPRK. Er på denne måde ansvarlig for at støtte eller fremme DPRK's nukleare programmer, ballistiske missilprogrammer eller programmer for andre masseødelæggelsesvåben.

                                       18.

                                       KIM Won-hong

                                       KIM Won Hong

                                       Fødselsdato: 7.1.1945
                                       Fødested: Pyongyang, DPRK
                                       Pasnr.: 745310010

                                       20.5.2016

                                       General. Tidligere vicedirektør i Koreas Folkehærs afdeling for generel politik. Tidligere direktør for den statslige sikkerhedstjeneste. Tidligere minister for statens sikkerhed. Medlem af Koreas Arbejderpartis centrale militærkommission og den nationale forsvarskommission, som var et centralt organ for nationale forsvarsanliggender i DPRK, inden den blev omdannet til kommissionen for statslige anliggender (SAC); kommissionerne er de centrale organer for nationale forsvarsanliggender i DPRK. Er på denne måde ansvarlig for at støtte eller fremme DPRK's nukleare programmer, ballistiske missilprogrammer eller programmer for andre masseødelæggelsesvåben.

                                       21.

                                       SON Chol-ju

                                       SON Chol Ju

                                       20.5.2016

                                       Generaloberst i Koreas Folkehær. Vicedirektør med ansvar for organiseringen af Koreas Folkehær og tidligere politisk direktør for luft- og antiluftstyrkerne, der fører tilsyn med udviklingen af moderniserede luftværnsraketter. Er på denne måde ansvarlig for at støtte eller fremme DPRK's nukleare programmer, ballistiske missilprogrammer eller programmer for andre masseødelæggelsesvåben.«

               2.

                  I bilag II til afgørelse (FUSP) 2016/849 under overskriften »I. Personer og enheder, der er ansvarlige for DPRK's nukleare programmer, ballistiske missilprogrammer eller programmer for andre masseødelæggelsesvåben, eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem«, underoverskrift »B. Enheder«, omnummereres de eksisterende punkter til 1-5.

               3.
               I bilag II til afgørelse (FUSP) 2016/849 under overskriften »II. Personer og enheder, der leverer finansielle tjenesteydelser eller sørger for overførslen af aktiver eller ressourcer, som kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben«, underoverskrift »A. Personer«, foretages følgende ændringer:

                           a)

                           Følgende punkter affattes således:

                                       Navn

                                       Alias

                                       Identificerende oplysninger

                                       Opførelsesdato

                                       Begrundelse

                                       »10.

                                       DJANG Tcheul Hy

                                       JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy

                                       Fødselsdato: 11.5.1950
                                       Fødested: Kangwon

                                       20.4.2018

                                       DJANG Tcheul Hy har sammen med sin mand, KIM Yong Nam, sin søn KIM Su Gwang og sin svigerdatter KIM Kyong Hui været involveret i et mønster af vildledende finansiel praksis, der kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben. Hun var indehaver af flere bankkonti i Unionen, som hendes søn KIM Su Gwang havde åbnet i hendes navn. Hun var også involveret i flere bankoverførsler fra konti fra svigerdatteren KIM Kyong Hui til bankkonti uden for Unionen.

                                       11.

                                       KIM Su Gwang

                                       KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang

                                       Fødselsdato: 18.8.1976
                                       Fødested: Pyongyang, DPRK
                                       Diplomat på DPRK's ambassade i Hviderusland

                                       20.4.2018

                                       KIM Su Gwang er af ekspertpanelet identificeret som agent ved Reconnaissance General Bureau, en enhed, som er udpeget af De Forenede Nationer. Han og hans far, KIM Yong Nam, er af ekspertpanelet identificeret som værende involveret i et mønster af vildledende finansiel praksis, der kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben. KIM Su Gwang har åbnet adskillige bankkonti i flere medlemsstater, herunder i familiemedlemmers navn. Han har været involveret i forskellige store bankoverførsler til bankkonti i Unionen eller til konti uden for Unionen, mens han arbejdede som diplomat, herunder til konti i sin ægtefælle, KIM Kyong Huis, navn.«

                           b)

                           Punkterne omnummereres til 1-6.

               4.
               I bilag III til afgørelse (FUSP) 2016/849 under overskriften »Liste over personer omhandlet i artikel 23, stk. 1, litra c), og artikel 27, stk. 1, litra c)«, underoverskrift »A. Personer«, affattes følgende punkt således:

                           Navn

                           Identificerende oplysninger

                           Opførelsesdato

                           Begrundelse

                           »4.

                           JON Chol Young
                           alias: JON Chol Yong

                           Pasnr.: 563410192
                           Diplomat på DPRK's ambassade i Angola
                           Fødselsdato: 30.4.1975

                           22.1.2018

                           Repræsentant i Angola for Green Pine Associated Corporation og DPRK-diplomat akkrediteret til Angola.
                           Green Pine er af FN udpeget pga. aktiviteter, der bl.a. omfatter brud på FN's våbenembargo. Green Pine har også forhandlet kontrakter om renovering af angolanske flådefartøjer, hvilket er i strid med de forbud, som blev indført ved De Forenede Nationers Sikkerhedsråds resolutioner.«


title: Rådets afgørelse (EU) 2018/1069 af 26. juli 2018 om undertegnelse på Unionens vegne og midlertidig anvendelse af protokollen til gennemførelse af fiskeripartnerskabsaftalen mellem Den Europæiske Union og Republikken Elfenbenskysten (2018-2024)

text:
                  31.7.2018

                  DA

                  Den Europæiske Unions Tidende

                  L 194/1

         RÅDETS AFGØRELSE (EU) 2018/1069
         af 26. juli 2018
         om undertegnelse på Unionens vegne og midlertidig anvendelse af protokollen til gennemførelse af fiskeripartnerskabsaftalen mellem Den Europæiske Union og Republikken Elfenbenskysten (2018-2024)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:

                     (1)

                     Den 17. marts 2008 vedtog Rådet forordning (EF) nr. 242/2008 (1), hvorved blev indgået en fiskeripartnerskabsaftale mellem Republikken Elfenbenskysten og Det Europæiske Fællesskab (2) (»aftalen«). Aftalen blev efterfølgende stiltiende forlænget og er stadig i kraft.

                     (2)

                     Den seneste protokol til aftalen udløb den 30. juni 2018.

                     (3)

                     Kommissionen har på Unionens vegne forhandlet en ny protokol til gennemførelse af aftalen (»protokollen«). Protokollen blev paraferet den 16. marts 2018.

                     (4)

                     Formålet med protokollen er at gøre det muligt for Unionen og Republikken Elfenbenskysten (»Elfenbenskysten«) at arbejde tættere sammen om at fremme en bæredygtig fiskeripolitik, ansvarlig udnyttelse af fiskeressourcerne i Elfenbenskystens farvande og Elfenbenskystens bestræbelser på at udvikle en blå økonomi.

                     (5)

                     Protokollen bør undertegnes.

                     (6)

                     For at sikre, at EU-fartøjer hurtigt kan påbegynde fiskeriet, bør protokollen anvendes midlertidigt indtil afslutningen af de procedurer, som er nødvendige for dens ikrafttræden —

               VEDTAGET DENNE AFGØRELSE:

            Artikel 1
            Der gives herved bemyndigelse til undertegnelse på Unionens vegne af protokollen til gennemførelse af fiskeripartnerskabsaftalen mellem Den Europæiske Union og Republikken Elfenbenskysten med forbehold af protokollens indgåelse.
            Teksten til protokollen er knyttet til denne afgørelse.

            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens vegne.

            Artikel 3
            I overensstemmelse med protokollens artikel 13 anvendes protokollen midlertidigt fra undertegnelsen indtil afslutningen af de procedurer, som er nødvendige for dens ikrafttræden.

            Artikel 4
            Denne afgørelse træder i kraft dagen efter offentliggørelsen i Den Europæiske Unions Tidende.

            Udfærdiget i Bruxelles, den 26. juli 2018.

                  På Rådets vegne

               G. BLÜMEL

                  Formand

            (1)  Rådets forordning (EF) nr. 242/2008 af 17. marts 2008 om indgåelse af en fiskeripartnerskabsaftale mellem Det Europæiske Fællesskab og Republikken Côte d'Ivoire (EUT L 75 af 18.3.2008, s. 51).

            (2)  EUT L 48 af 22.2.2008, s. 41.


title: Rådets afgørelse (FUSP) 2018/1082 af 30. juli 2018 om ændring af afgørelse (FUSP) 2016/610 om Den Europæiske Unions militære uddannelsesmission i Den Centralafrikanske Republik

text:
                  31.7.2018

                  DA

                  Den Europæiske Unions Tidende

                  L 194/140

         RÅDETS AFGØRELSE (FUSP) 2018/1082
         af 30. juli 2018
         om ændring af afgørelse (FUSP) 2016/610 om Den Europæiske Unions militære uddannelsesmission i Den Centralafrikanske Republik
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Den 19. april 2016 vedtog Rådet afgørelse (FUSP) 2016/610 (1), som etablerede Den Europæiske Unions militære FSFP-uddannelsesmission i Den Centralafrikanske Republik (EUTM RCA) med et mandat og et referencebeløb indtil 24 måneder efter, at missionen nåede op på fuld operativ kapacitet, dvs. indtil den 19. september 2018.

                     (2)

                     Efter den strategiske revision af missionen anbefalede Den Udenrigs- og Sikkerhedspolitiske Komité at ændre og forlænge mandatet for EUTM RCA indtil den 19. september 2020.

                     (3)

                     Rådets afgørelse (FUSP) 2016/610 bør ændres i overensstemmelse hermed.

                     (4)

                     I medfør af artikel 5 i protokollen om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark, og deltager derfor ikke i finansieringen af denne mission —

               VEDTAGET DENNE AFGØRELSE:

            Artikel 1
            I afgørelse (FUSP) 2016/610 foretages følgende ændringer:

                        a)

                        Artikel 1, stk. 2, litra a), affattes således:

                                    »a)

                                    strategisk rådgivning til præsidentens kabinet, forsvarsministeriet, militærstaben og de væbnede styrker og rådgivning om civilt-militært samarbejde, herunder til indenrigsministeriet og gendarmeriet«.

                        b)

                        Artikel 10, stk. 2, erstattes af følgende:

                           »2.   Det finansielle referencegrundlag for de fælles udgifter til EUTM RCA beløber sig for perioden indtil den 19. september 2018 til 18 180 000 EUR. Den procentdel af dette referencebeløb, der er omhandlet i artikel 25, stk. 1, i afgørelse (FUSP) 2015/528, er 15 %, og den procentdel, der er omhandlet i artikel 34, stk. 3, i nævnte afgørelse, er 60 % for forpligtelser og 15 % for betalinger.

                           3.   Det finansielle referencegrundlag for de fælles udgifter til EUTM RCA beløber sig for perioden fra den 20. september 2018 til den 19. september 2020 til 25 439 596 EUR. Den procentdel af dette referencebeløb, der er omhandlet i artikel 25, stk. 1, i afgørelse (FUSP) 2015/528, er 0 %, og den procentdel, der er omhandlet i artikel 34, stk. 3, i nævnte afgørelse, er 30 % for forpligtelser og 0 % for betalinger.«

                        c)

                        Artikel 13, stk. 2, affattes således:

                           »2.   EUTM RCA udløber den 19. september 2020.«

            Artikel 2
            Denne afgørelse træder i kraft på dagen for vedtagelsen.

            Udfærdiget i Bruxelles, den 30. juli 2018.

                  På Rådets vegne

               G. BLÜMEL

                  Formand

            (1)  EUT L 104 af 20.4.2016, s. 21.


title: Rådets afgørelse (FUSP) 2018/1083 af 30. juli 2018 om ændring af fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster

text:
                  31.7.2018

                  DA

                  Den Europæiske Unions Tidende

                  L 194/142

         RÅDETS AFGØRELSE (FUSP) 2018/1083
         af 30. juli 2018
         om ændring af fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Den 10. november 2008 vedtog Rådet fælles aktion 2008/851/FUSP (1) om oprettelse af EU's militæroperation Atalanta (»Atalanta«).

                     (2)

                     Den 28. november 2016 ændrede Rådets afgørelse (FUSP) 2016/2082 (2) fælles aktion 2008/851/FUSP og forlængede Atalanta indtil den 31. december 2018.

                     (3)

                     Den strategiske revision af Atalanta i 2018 førte til den konklusion, at mandatet for operationen bør forlænges til den 31. december 2020.

                     (4)

                     Det Forenede Kongerige Storbritannien og Nordirland meddelte den 29. marts 2017 i henhold til traktatens artikel 50, stk. 2, Det Europæiske Råd, at landet har til hensigt at udtræde af Den Europæiske Union.

                     (5)

                     Under henvisning til traktatens artikel 50, stk. 3, bør der udnævnes en ny øverstbefalende for EU-operationen og der bør udpeges et nyt hovedkvarter for EU-operationen, herunder centret for maritim sikkerhed på Afrikas Horn (MSCHOA), pr. 29. marts 2019, kl. 12:00 CET.

                     (6)

                     Den 19. juni 2018 accepterede Den Udenrigs- og Sikkerhedspolitiske Komité Spaniens og Frankrigs tilbud vedrørende overførelsen af Atalantas kommando- og kontrolstrukturer.

                     (7)

                     De medlemsstater, der stiller de nye kommando- og kontrolstrukturer til rådighed, bør være omfattet af finansieringen af de fælles udgifter i henhold til Rådets afgørelse (FUSP) 2015/528 (3) om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet.

                     (8)

                     Fælles aktion 2008/851/FUSP bør ændres i overensstemmelse hermed.

                     (9)

                     I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager ikke i gennemførelsen af denne afgørelse og deltager ikke i finansieringen af operationen —

               VEDTAGET DENNE AFGØRELSE:

            Artikel 1
            Fælles aktion 2008/851/FUSP ændres således:

                        1)

                        Artikel 3 affattes således:

                           »Artikel 3
                           Udnævnelse af den øverstbefalende for EU-operationen
                           Viceadmiral Antonio MARTORELL LACAVE udnævnes herved til efterfølger for generalmajor Charles STICKLAND OBE RM som øverstbefalende for EU-operationen fra den 29. marts 2019, kl. 12:00 CET.«

                        2)

                        Artikel 4 affattes således:

                           »Artikel 4
                           Udpegelse af EU-operationens hovedkvarter

                              1.   EU-operationens hovedkvarter placeres i Northwood, Det Forenede Kongerige, indtil den 29. marts 2019, kl. 12:00 CET.

                              2.   Fra den 29. marts 2019, kl. 12:00 CET, placeres EU-operationens hovedkvarter i Rota, Spanien, med undtagelse af Centret for Maritim Sikkerhed på Afrikas Horn (MSCHOA), der placeres i Brest, Frankrig.«

                        3)

                        I artikel 14 tilføjes følgende stykke:

                           »6.   Det finansielle referencegrundlag for de fælles udgifter til EU-militæroperationen for perioden 1. januar 2019 til 31. december 2020 beløber sig til 11 777 000 EUR. Den procentdel af referencebeløbet, der er omhandlet i artikel 25, stk. 1, i afgørelse (FUSP) 2015/528, er 0 %.«

                        4)

                        Følgende artikel indsættes:

                           »Artikel 14a
                           Finansielle overgangsordninger

                              1.   Fra den 1. september 2018 skal udgifter, der afholdes af den øverstbefalende for EU-operationen udnævnt i artikel 3 og EU-operationens hovedkvarter udpeget i artikel 4, stk. 2, finansieres i overensstemmelse med afgørelse (FUSP) 2015/528.

                              2.   Rådet bemyndiger hermed Spanien og Frankrig til at forudfinansiere fælles udgifter, der påløber i henhold til stk. 1, og anmode om refusion heraf i overensstemmelse med artikel 27 i Rådets afgørelse (FUSP) 2015/528.«

                        5)

                        Artikel 16, stk. 3, affattes således:

                           »3.   EU-operationen ophører den 31. december 2020.«

            Artikel 2
            Denne afgørelse træder i kraft på dagen for vedtagelsen.

            Udfærdiget i Bruxelles, den 30. juli 2018.

                  På Rådets vegne

               G. BLÜMEL

                  Formand

            (1)  Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (EUT L 301 af 12.11.2008, s. 33).

            (2)  Rådets afgørelse (FUSP) 2016/2082 af 28. november 2016 om ændring af fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (EUT L 321 af 29.11.2016, s. 53).

            (3)  Rådets afgørelse (FUSP) 2015/528 af 27. marts 2015 om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena) og om ophævelse af afgørelse 2011/871/FUSP (EUT L 84 af 28.3.2015, s. 39).


title: Rådets afgørelse (FUSP) 2018/1084 af 30. juli 2018 om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme og om ophævelse af afgørelse (FUSP) 2018/475

text:
                  31.7.2018

                  DA

                  Den Europæiske Unions Tidende

                  L 194/144

         RÅDETS AFGØRELSE (FUSP) 2018/1084
         af 30. juli 2018
         om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme og om ophævelse af afgørelse (FUSP) 2018/475
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 27. december 2001 fælles holdning 2001/931/FUSP (1).

                     (2)

                     Rådet vedtog den 21. marts 2018 afgørelse (FUSP) 2018/475 (2) om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP (»listen«).

                     (3)

                     I henhold til artikel 1, stk. 6, i fælles holdning 2001/931/FUSP er det nødvendigt med regelmæssige mellemrum at gennemgå navnene på de personer, grupper og enheder, der er opført på listen, for at sikre, at det stadig er berettiget at bevare dem herpå.

                     (4)

                     Denne afgørelse indeholder resultatet af den gennemgang, som Rådet har foretaget af de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på.

                     (5)

                     Rådet har kontrolleret, at kompetente myndigheder som omhandlet i artikel 1, stk. 4, i fælles holdning 2001/931/FUSP har truffet afgørelse for alle de på listen opførte personer, grupper og enheder om, at de har været involveret i terrorhandlinger som defineret i artikel 1, stk. 2 og 3, i fælles holdning 2001/931/FUSP. Rådet har også konkluderet, at de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, fortsat bør være omfattet af de specifikke restriktive foranstaltninger, der er fastsat deri.

                     (6)

                     Listen bør ajourføres i overensstemmelse hermed, og afgørelse (FUSP) 2018/475 bør ophæves —

               VEDTAGET DENNE AFGØRELSE:

            Artikel 1
            Listen over de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, er opført i bilaget til denne afgørelse.

            Artikel 2
            Afgørelse (FUSP) 2018/475 ophæves.

            Artikel 3
            Denne afgørelse træder i kraft dagen efter offentliggørelsen i Den Europæiske Unions Tidende.

            Udfærdiget i Bruxelles, den 30. juli 2018.

                  På Rådets vegne

               G. BLÜMEL

                  Formand

            (1)  Rådets fælles holdning 2001/931/FUSP af 27. december 2001 om anvendelse af specifikke foranstaltninger til bekæmpelse af terrorisme (EFT L 344 af 28.12.2001, s. 93).

            (2)  Rådets afgørelse (FUSP) 2018/475 af 21. marts 2018 om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, og om ophævelse af afgørelse (FUSP) 2017/1426 (EUT L 79 af 22.3.2018, s. 26).

            BILAG

               Liste over personer, grupper og enheder, jf. artikel 1

            I.   PERSONER

                        1.

                        ABDOLLAHI Hamed (alias Mustafa Abdullahi), født den 11.8.1960 i Iran. Pasnr.: D9004878.

                        2.

                        AL-NASSER, Abdelkarim Hussein Mohamed, født i Al Ihsa (Saudi-Arabien), saudiarabisk statsborger.

                        3.

                        AL YACOUB, Ibrahim Salih Mohammed, født den 16.10.1966 i Tarut (Saudi-Arabien), saudiarabisk statsborger.

                        4.

                        ARBABSIAR Manssor (alias Mansour Arbabsiar), født den 6.3.1955 eller 15.3.1955 i Iran. Iransk og amerikansk statsborger. Pasnr.: C2002515 (Iran). Pasnr.: 477845448 (USA). Nationalt ID-nr.: 07442833, udløbsdato den 15.3.2016 (amerikansk kørekort).

                        5.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), født den 8.3.1978 i Amsterdam (Nederlandene).

                        6.

                        EL HAJJ, Hassan Hassan, født den 22.3.1988 i Zaghdraiya, Sidon, Libanon, canadisk statsborger. Pasnr.: JX446643 (Canada).

                        7.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, født i 1963 i Libanon, libanesisk statsborger.

                        8.

                        MELIAD, Farah, født den 5.11.1980 i Sydney (Australien), australsk statsborger. Pasnr.: M2719127 (Australien).

                        9.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), født den 14.4.1965 eller den 1.3.1964 i Pakistan, pasnr.: 488555.

                        10.

                        ȘANLI, Dalokay (alias Sinan), født den 13.10.1976 i Pülümür (Tyrkiet).

                        11.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), født cirka 1957 i Iran. Adresser: 1) Kermanshah, Iran, 2) Mehran militærbase, Ilamprovinsen, Iran.

                        12.

                        SHAKURI, Ali Gholam, født cirka 1965 i Teheran, Iran.

                        13.

                        SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), født den 11.3.1957 i Iran. Iransk statsborger. Pasnr.: 008827 (iransk diplomatpas), udstedt 1999. Titel: Generalmajor.

                  II.   GRUPPER OG ENHEDER

                        1.

                        »Abu Nial Organisation« — »ANO« (alias »Fatah Revolutionary Council«, alias »Arab Revolutionary Brigades«, alias »Black September«, alias »Revolutionary Organisation of Socialist Muslims«).

                        2.

                        »Al-Aqsa Martyrs' Brigade«.

                        3.

                        »Al-Aqsa e.V.«.

                        4.

                        »Babbar Khalsa«.

                        5.

                        »Det Filippinske Kommunistparti«, herunder »New People's Army« — »NPA«, Filippinerne.

                        6.

                        »Gama'a al-Islamiyya« (alias »Al-Gama'a al-Islamiyya«) (»Islamisk Gruppe« — »IG«).

                        7.

                        »İslami Büyük Doğu Akıncılar Cephesi« — »IBDA-C« (»Great Islamic Eastern Warriors Front«).

                        8.

                        »Hamas«, herunder »Hamas-Izz al-Din al-Qassem«.

                        9.

                        »Hizballah Military Wing« (alias »Hezbollah Military Wing«, alias »Hizbullah Military Wing«, alias »Hizbollah Military Wing«, alias »Hezballah Military Wing«, alias »Hisbollah Military Wing«, alias »Hizbu'llah Military Wing«, alias »Hizb Allah Military Wing«, alias »Jihad Council« (og alle de enheder, der refererer til den, herunder den eksterne sikkerhedsorganisation)).

                        10.

                        »Hizbul Mujahideen« — »HM«.

                        11.

                        »Khalistan Zindabad Force« — »KZF«.

                        12.

                        »Det Kurdiske Arbejderparti« — »PKK« (alias »KADEK«, alias »KONGRA-GEL«).

                        13.

                        »De Tamilske Tigre« — »LTTE«.

                        14.

                        »Ejército de Liberación Nacional« (»Den Nationale Befrielseshær«).

                        15.

                        »Palæstinensisk Islamisk Jihad« — »PIJ«.

                        16.

                        »Popular Front for the Liberation of Palestine« — »PFLP«.

                        17.

                        »Popular Front for the Liberation of Palestine — General Command« (alias »PFLP —General Command«).

                        18.

                        »Devrimci Halk Kurtuluș Partisi-Cephesi« — »DHKP/C« (alias »Devrimci Sol« (»Revolutionary Left«), alias »Dev Sol«) (»Revolutionary People's Liberation Army/Front/Party«).

                        19.

                        »Sendero Luminoso« — »SL« (»Den Lysende Sti«).

                        20.

                        »Teyrbazen Azadiya Kurdistan« — »TAK« (alias »Kurdistan Freedom Falcons«, alias »Kurdistan Freedom Hawks«).